সংশ্লিষ্টরা জানান, গলাছিলা জাতের মুরগি গ্রামাঞ্চলে সাধারণত বছরে ৫০-৬০টি ডিম দিয়ে থাকে। বিএলআরআই গবেষণার মাধ্যমে জাতটির বছরে ডিমের পরিমাণ ১৫০টি পর্যন্ত বাড়ানো সম্ভব হয়েছে। ডিমের ওজনও বেশি। আগে এসব মুরগি প্রথম ডিম দিতে বয়স লাগত ২২ সপ্তাহ। এখন তা ১৮ সপ্তাহে ডিম দেয়া শুরু করেছে। ডিমের ওজন বেশ ভালো। একইভাবে সফলতা এসেছে গ্রামাঞ্চলে দেশী জাতের মুরগির ক্ষেত্রেও। মুরগিগুলো বছরে ১৩০টি ডিম দিচ্ছে এবং ছয় মাস বয়স থেকেই ডিম দিচ্ছে। অন্যদিকে দেশের পার্বত্যাঞ্চলের পাহাড়ি জাতের মুরগির জাত উন্নয়নে সফলতা এসেছে। পাহাড়ি মুরগি আগে সেখানে ৮ সপ্তাহে ৩৭০-৩৮০ গ্রাম ওজনের হতো, এখন তা ৬০০ গ্রাম ছাড়িয়েছে।